Številka: 1100-17/2025-1630-1

Datum: 7. 4. 2025

Na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, s spremembami in dopolnitvami; v nadaljevanju: ZJU) **Ministrstvo za kohezijo in regionalni razvoj**, Kotnikova 5, 1000 Ljubljana, objavlja javni natečaj za zasedbo prostega delovnega mesta za nedoločen čas, s polnim delovnim časom, s šestmesečnim poskusnim delom.

**VODJA SEKTORJA, šifra DM 573, v Sektorju za komuniciranje**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* zaključeno najmanj visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) ali magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja) ali magistrsko izobraževanje (druga bolonjska stopnja)/magistrska izobrazba (druga bolonjska stopnja),
* najmanj 7 let delovnih izkušenj,
* opravljeno obvezno usposabljanje za imenovanje v naziv,
* osnovna raven znanja angleškega jezika,
* državljanstvo Republike Slovenije
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del v organih javne uprave in drugih državnih organih na podobnih delovnih mestih, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo v primerih, določenih v 54. členu Uredbe o notranji organizaciji, sistemizaciji, delovnih mestih in nazivih v organih javne uprave in pravosodnih organih (Uradni list RS, št. 58/03, s spremembami in dopolnitvami).

Pri izbranemu kandidatu se bo preverjalo ali ima opravljeno obvezno usposabljanje za imenovanje v naziv. Kandidati, ki so opravili strokovni izpit za imenovanje v naziv skladno z določbami ZJU in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu ZJU. V nasprotnem primeru bo moral izbrani kandidati najkasneje v enem letu od sklenitve pogodbe o zaposlitvi opraviti usposabljanje za imenovanje v naziv.

**Naloge delovnega mesta so:**

* neposredna pomoč pri vodenju strokovnih nalog na delu delovnega področja ministrstva,
* vodenje projektnih skupin za najzahtevnejše in ključne projekte,
* samostojno oblikovanje ključnih sistemskih rešitev in drugih najzahtevnejših gradiv,
* odločanje o zadevah z delovnega področja sektorja,
* načrtovanje, organiziranje, usmerjanje in nadzorovanje dela v sektorju,
* spremljanje strokovnosti in uspešnosti zaposlenih v sektorju ter skrb za njihov strokovni razvoj in izpopolnjevanje,
* oblikovanje komunikacijskih strategij in letnih načrtov komuniciranja,
* obdelovanje osebnih podatkov, s katerimi se srečuje pri opravljanju svojih nalog,
* zagotavljanje oziroma neposredna pomoč pri zagotavljanju razvoja ministrstva,
* opravljanje drugih najzahtevnejših nalog po navodilu nadrejenega.

**Prednost pri izbiri bodo imeli kandidati, ki bodo izkazovali naslednja znanja in izkušnje:**

* najmanj 10 let delovnih izkušenj na področju odnosov z javnostmi,
* najmanj 3 leta vodstvenih izkušenj,
* znanje angleškega jezika na višjem nivoju,
* znanja in izkušnje pisnega, govornega in neverbalnega komuniciranja,
* poznavanje oblik dela z domačimi in tujimi mediji ter drugimi javnostmi,
* sposobnost javnega nastopanja.

**Prijava na prosto delovno mesto mora vsebovati:**

**1.** **obrazec za prijavo**, ki je priloga te javne objave in iz katerega mora biti razvidno:

* izpolnjevanje pogoja glede zahtevane izobrazbe (razvidna mora biti stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena),
* izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, kandidat naj navede datum (dan, mesec, leto) sklenitve in datum (dan, mesec, leto) prekinitve delovnega razmerja pri posameznem delodajalcu, ter kratko opiše delo (z navedbo stopnje zahtevnosti del in nalog, npr. ali gre za V., VI., VII. stopnjo zahtevnosti), ki ga je opravljal pri tem delodajalcu);

**2. pisno izjavo** o opravljenem usposabljanju za imenovanje v naziv (če ga je kandidat opravil);

**3. pisno** **izjavo** kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

**4. pisno** **izjavo** kandidata, da**:**

* za namen tega izbirnega postopka dovoljuje Ministrstvu za kohezijo in regionalni razvoj pridobitev podatkov iz prejšnjih točk iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

**Obrazec za prijavo** je obvezna sestavina prijavne vloge posameznega kandidata. Potrebno je natančno izpolniti vsako rubriko. Oblike obrazca ni dovoljeno spreminjati, lahko pa se po potrebi razširi. Prijavnemu obrazcu je lahko priložen tudi kratek življenjepis, v katerem kandidat poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi prijave in priložene dokumentacije, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

V izbirni postopek se bodo v skladu z 12. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 140/10) uvrstile samo popolne in pravočasno prispele prijave in samo kandidati, ki izpolnjujejo natečajne pogoje.

Izbrani kandidat bo delo opravljal na uradniškem delovnem mestu Vodja sektorja, v nazivu Sekretar, v Sektorju za komuniciranje. Z izbranim kandidatom bo sklenjeno delovno razmerje za nedoločen čas, s polnim delovnim časom in šestmesečnim poskusnim delom.

Izbrani kandidat bo delo opravljal v prostorih Ministrstva za kohezijo in regionalni razvoj, Kotnikova 5, Ljubljana.

Kandidat vloži prijavo v pisni obliki na priloženem obrazcu **»Vloga za zaposlitev, št. 1100-17/2025-1630«**, ki jo pošlje v zaprti ovojnici z označbo: **»za javni natečaj št. 1100-17/2025–1630- Vodja sektorja, šifra DM 573«, na naslov: Ministrstvo za kohezijo in regionalni razvoj, Kotnikova 5, 1000 Ljubljana**, in sicer **v roku 8 dni od objave** na spletni strani Zavoda RS za zaposlovanje in na enotnem spletnem portalu državne uprave GOV.SI: https://www.gov.si/zbirke/delovna-mesta/. Za pisno obliko prijave se šteje tudi elektronska oblika, poslana **na elektronski naslov**: [gp.mkrr@gov.si](mailto:gp.mkrr@gov.si), pri čemer veljavnost prijave ni pogojena z elektronskim podpisom.

Obvestilo o končanem izbirnem postopku bo objavljeno na enotnem spletnem portalu državne uprave GOV.SI.

Dodatne informacije o izvedbi postopka zaposlitve daje ga. Manica Zlatolas-Mirnik, telefon: 01 400 33 87, informacije o delovnem področju pa gospa mag. Vlasta Stojak, telefon: 01 400 37 32.

V besedilu natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.

**Maja Čepin,**

**generalna sekretarka**

po poobl. št. 1001-55/2023-SVRK-38

z dne 22. 12. 2023

Priloga:

* obrazec »Vloga za zaposlitev, št. 1100-17/2025-1630«